Masalimo Cottage | LekkeSlaap
Masalimo Cottage is op 'n plaas in Rhodes in die Oos-Kaap en bied gehalteverblyf aan 'n paartjie. Dis naby winkels, restaurante, doendinge en trekpleisters.
Dié kothuis het 'n dubbelbed en 'n en suite-badkamer met 'n stort, toilet en wasbak. Handdoeke en toiletware word nie voorsien nie.
Die kombuis is toegerus met 'n stoof, oond, yskas-vrieskas, tee- en koffiemaakgeriewe, eetgerei en breekware. Daar is nie 'n elektriese ketel nie as gevolg van beurtkrag, weersomstandighede en die ligging.
Die sitarea het gemaklike sitplek, 'n kaggel en 'n toonbank. Daar is ook braaigeriewe en veilige parkeerplek op die perseel.
Die natuurlike swembad is 25 m lank en daar is ook 'n tennisbaan, gimnasium en winkeltjie oorkant die perseel.
Die kothuis bied 'n uitsig oor die Bellriviervallei en weiveld. Daar is vee en troeteldiere op die perseel so dit kan soms raserig wees.